 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ሰብ-ኣልቦ ነፋሪት ኢራን ከም ዘውደቐት ሓቢራ 19 ሓምለ 2019 ምንጪ ስእሊ, AFP ኣሜሪካ ሰብ-ኣልቦ ነፋሪት ኢራን ኣብ ልዕሊ ሆርሙዝ ዝተብሃለ ዓለምለኻዊ ክሊ ኣየር እናበረረት እንከላ ብሓይሊ ባሕሪ ኣሜሪካ ከም ዝተሃርመት ፕረዚደንት ዶናልድ ትራምፕ ኣፍሊጡ እቲ ፕረዚደንት ከም ዝሓበሮ እታ ሰብ-ኣልቦ ነፋሪት ኢራን ናብ መርከብ ኣሜሪካ ምስ ቀረበት ንነፍሰ-ምክልኻል ተባሂሉ እቲ ስጉምቲ ከም ዝተወስደ ሓቢሩ እንተኾነ ግን ኢራን ሰብ-ኣልቦ ነፋሪታ ከም ዝተሃርመት ዝኾነ ሓበሬታ ከም ዘይብላ ሓቢራ ዝሓለፈ ወርሒ ሰብ-ኣልቦ ነፋሪት ኣሜሪካ ብኢራን ተሃሪማ ከም ዝተሓምሸሸት ይፍለጥ ኣሜሪካ ናይ ኲናት መራኽባ ናብቲ ከባቢ ሆርሙዝ ዝተብሃለ ዓለምለኻዊ ክሊ ኣየር ዘጸግዐት ኮይና ክልቲአን ሃገራት ተፋጢጠን ኣብ ዘለዋሉ እዋን እዩ እዚ ዘጋጠም ዘሎ እዚ ኣብ መንጎ ኣሜሪካን ኢራንን ንሂሩ ዘሎ ምውጣጥ ብሰንኪ እቲ ኣብ 2015 ዝተበጽሐ ኒኩለራዊ ስምምዕ ምዃኑ ይግለጽ እቲ ስምምዕ ኢራን ምስተን ሓሙሽተ ቀወምቲ ኣባላት ባይቶ ጸጥታ ሕቡራት ሃገራትን ጀርመንን እያ ከቲማቶ ፕረዚደንት ኣሜሪካ ዶናልድ ትራምፕ በይንኣዊ ስጉምቲ ብምውሳድ ነቲ ስምምዕ ጎስዩ ኣብ ልዕሊ ኢራን ዳግማይ እገዳ ኣንቢሩ ካልኦት ሃገራት ኣሰር ኣሜርካ እንተስዒበን ኢራን ኒኩለራዊ ንጥፈታት ደጊማ ክተበራብሮ ምዃና ክትገልጽ ጸኒሓያ ኣሜሪካ ነቲ ኣብ ወሽመጥ ዖማን ኣብ ልዕሊ ነዳዲ ዝጸዓና መራኽብ ዝተፈጸመ መጥቃዕቲ ብኢራን ዝተፈጸመ ምዃኑ ብተደደጋሚ ክሕብር ጸኒሓ እያ ኢራን ብወገና ነቲ መጥቃዕቲ ከም ዘይፈጸመቶን ነቲ ክሲ ኣሜሪካ ብትሪ ክትነጽጎ ጸኒሓ ኢራናዊ ጀነራል ንትራምፕ አጠንቂቑ ኣመሪካ ገዚፍ ሰራዊት ናብ ማእከላይ ምብራቕ ክትልእኽ ወሲና ቤት ፍርዲ ኣሜሪካ ትራምፕ ንዝኣመምዎ ናይ መገሻ እገዳ ደጊፉ ምንጪ ስእሊ, AFPGetty Images ድሕሪ እቲ ወጥሪ እንታይ እዩ ዘሎ? 